
TOP-2.1.3-16-CS1-2021-00020
Ferencszállás Községi Önkormányzat

„FERENCSZÁLLÁS CSAPADÉKVÍZ-ELVEZETŐ HÁLÓZAT FEJLESZTÉSE”

A támogatás összege: 350 millió forint

Ferencszállás Község Önkormányzata a Csongrád Megye Fejlesztéséért Nonprofit Kft-vel közösen pályázatot nyújtott be 2021. január 28-án a Területfejlesztési Operatív Program keretében „Ferencszállás csapadékvíz-elvezető hálózat fejlesztése” címen. 
A TOP-2.1.3-16-CS1-2021-00020 sz. pályázat 2021. június 17-én támogatói döntést kapott, mellyel a 100 %-os támogatási intenzitású 350 000 000,- Ft-os összköltségű projekt megvalósításra kerülhetett.

A fejlesztés Ferencszállás község belterületén a Szegedi utca, a Töltés utca és az Iskola utca csatornahálózatát érinti.
Az alábbi fejlesztések valósultak meg az egyes utcák tekintetében:
Szegedi utca: A földmedrű nyílt árok a 43 számú főút mellett nagyszelvényű csatorna, mely sok helyen feliszapolódott, funkcióját nem volt képes ellátni. A kapubejárók alatti átereszek és támfalaik műszaki állapota az évek során leromlott. A belvízrendezés során elsődlegesen szükségszerű volt a 4-0-0, 5-0-0, 6-0-0 és 7-0-0 jelű fő gyűjtőcsatornák rendezése. A CS-6-1 jelű csatorna nyílt földmedrű csatorna volt, melynek vízgyűjtő területe a lakóházak közvetlen környezete, lefolyása nem biztosított. Az főút mellett kialakított bögék nem voltak kapcsolatban egymással, illetve szakaszosan egyes ingatlanok előtt az árok feltöltésre került. Itt a helyi körülményekhez igazodva került kialakításra a csatornaszakasz. Az oszlopoknál, illetve a bejáróknál nem volt biztosított a kiegyenlítődés, ezért a víztelenítés miatt szükséges volt a rendszerben mellékcsatornaként kiépíteni.
Töltés utca: A nyílt földmedrű CS-5-1 jelű csatorna vízgyűjtő területe szintén a lakóházak közvetlen környezete, lefolyása nem biztosított. Az út mellett kialakított bögék nem voltak kapcsolatban egymással, az oszlopoknál, illetve bejáróknál nem volt biztosított a kiegyenlítődés. A víztelenítés miatt mellékcsatornaként került kialakításra a vízelvezetés.
Iskola utca: A CS-4-1 és CS-1-2 jelű csatornák zárt, illetve nyílt burkolt csatornák. Vízgyűjtő területük a lakóházak közvetlen környezete, lefolyásuk ugyan volt, de mindkét csatorna állaga nem biztosította a víztelenítést. A Piac környezetében a CS-4-1 jelű zárt csatorna rekonstrukciója volt szükséges, míg a déli oldalon lévő nyílt CS-1-2 csatorna rekonstrukciója volt indokolt a mederlapokból kirakott és bedőlt elemek átépítésének szükségességéből fakadóan. A víztelenítés miatt mellékcsatornaként került kialakításra a vízelvezetés.
CS-6-0 jelű csatorna: A nyílt földmedrű csatorna, a főúttal párhuzamosan haladó főcsatornák folytatásaként volt szükséges kiépíteni a végső befogadóig, az Ü-24 csatornáig.

